Source: https://eur-lex.europa.eu/legal-content/MT/TXT/HTML/?uri=CELEX:32011R0505&from=FR
Timestamp: 2019-07-20 12:42:53+00:00
Document Index: 1282651

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

L_2011136MT.01004801.xml
REGOLAMENT TA’ IMPLIMENTAZZJONI TAL-KUNSILL (UE) Nru 505/2011
tat-23 ta’ Mejju 2011
li jimplimenta r-Regolament (KE) Nru 765/2006 dwar miżuri restrittivi kontra l-President Lukashenko u ċerti uffiċjali tal-Bjelorussja
Wara li kkunsidra r-Regolament tal-Kunsill (KE) Nru 765/2006 tat-18 ta’ Mejju 2006 dwar miżuri restrittivi kontra l-President Lukashenko u ċerti uffiċjali tal-Bjelorussja (1), u b’mod partikolari l-Artikolu 8a(1) tiegħu,
Fit-18 ta’ Mejju 2006, il-Kunsill adotta r-Regolament (KE) Nru 765/2006 dwar miżuri restrittivi kontra l-President Lukashenko u ċerti uffiċjali tal-Bjelorussja.
Fid-dawl tal-gravità tas-sitwazzjoni fil-Bjelorussja u f’konformità mad-Deċiżjoni ta’ Implimentazzjoni tal-Kunsill 2011/301/PESK tat-23 ta' Mejju 2011 li timplimenta d-Deċiżjoni 2010/639/PESK dwar miżuri restrittivi kontra ċerti uffiċjali tal-Bjelorussja (2), għandhom jiġu inklużi persuni addizzjonali fil-listi ta’ persuni soġġetti għall-miżuri restrittivi kif imniżżla fl-Anness IA tar-Regolament (KE) Nru 765/2006,
Il-persuni elenkati fl-Anness ta’ dan ir-Regolament għandhom jinżiedu mal-lista li tinsab fl-Anness IA tar-Regolament (KE) Nru 765/2006.
Ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Magħmul fi Brussell, it-23 ta’ Mejju 2011.
(1) ĠU L 134, 20.5.2006, p. 1.
(2) Ara paġna 87 ta' dan il-Ġurnal Uffiċjali.
Ismijiet (ortografija Bjelorussa)
Ismijiet (ortografija Russa)
Imħallef tal-Qorti Distrettwali Zheleznodorozhny ta' Vitebsk. Huwa kkundanna diversi manifestanti matul l-appell, minkejja l-fatt li huma ma kinux instabu ħatja mill-Qorti tal-Prim'Istanza.
27.08.1948 jew 1949
Imħallef fil-Qorti tad-Distrett ta' Pukhovichi. Hija rrifjutat illegalment il-mozzjoni ta' Natalia Ilinich biex terġa' tingħata l-pożizzjoni tagħha ta' għalliema fl-Iskola Sekondarja fil-belt ta' Talkov.
Imħallef tal-Qorti tad-Distrett ta' Partizanski li ttrattat il-każ ta' Likhovid. Hija kkundannat lis-Sur Likhovid, attivist ta' “Il-Moviment għall-Ħelsien” għal tliet snin u nofs f'ħabs ta' reġim strett.
Prosekutur tal-każ Dashkevich-Lobov. Dmitri Dashkevich u Eduard Lobov, attivisti tal-Moviment taż-Żgħażagħ, ġew ikkundannati diversi snin ħabs għal “vandaliżmu”. Il-vera raġuni għall-priġunerija tagħhom kienet li huma t-tnejn ipparteċipaw attivament fil-kampanja elettorali f'Diċembru 2010, fejn appoġġaw wieħed mill-kandidati tal-oppożizzjoni.
Imħallef tal-Qorti Ekonomika Suprema. Huwa kien sostenitur tal-projbizzjoni tal-istazzjon indipendenti “Autoradio”. (L-“Autoradio” ġie pprojbit minħabba li “xandar appelli għal irvellijiet tal-massa matul il-kampanja presidenzjali f'Diċembru 2010”. B'kuntratt li kien fis-seħħ, ir-radju kien qed jittrasmetti l-programm elettorali tas-Sur Sannikov, wieħed mill-kandidati tal-oppożizzjoni, waqt li jgħid “il-futur ser jiġi deċiż mhux fil-kċejjen, imma fil-pjazza!”).
Kap taċ-Ċentru Analitiku tal-Amministrazzjoni Presidenzjali, responsabbli għat-telekomunikazzjoni, inkluż il-monitoraġġ, l-iffiltrar, l-interċettazzjoni, il-kontroll u l-interferenza ta' diversi stazzjonijiet tal-komunikazzjoni, pereżempju l-internet.
Imħallef tal-Qorti Distrettwali Partizanski ta' Minsk. Hija ttrattat il-proċess tal-ex kandidat presidenzjali Andrei Sannikov, l-attivista tas-soċjetà ċivili Ilia Vasilevich, Fedor Mirzoianov, Oleg Gnedchik u Vladimir Yeriomenok. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
Imħallef tal-Qorti Distrettwali Oktiabrski (Kastrichnitski) ta' Minsk. Hija ttrattat il-kawża ta' Pavel Vinogradov, Dmitri Drozd, Ales Kirkevich, Andrei Protasenia, Vladimir Homichenko. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
Prosekutur pubbliku tal-Qorti Distrettwali Oktiabrski (Kastrichnitski) ta' Minsk. Huwa ttratta l-kawża ta' Pavel Vinogradov, Dmitri Drozd, Ales Kirkevich, Vladimir Homichenko. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.
Prosekutur pubbliku tal-Qorti Distrettwali Pervomaiski ta' Minsk. Huwa ttratta l-kawża ta' Dmitri Bondarenko. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.
Imħallef tal-Qorti Distrettwali Zavodskoi ta' Minsk li jittratta l-kawża ta' Khalip Irina, Martselev Sergei, Severinets Pavel, rappreżentanti pendenti tas-soċjetà ċivili. Il-mod tagħha kif tmexxi l-proċess huwa ksur ċar tal-Kodiċi tal-Proċedura Penali. Hija sostniet l-użu ta' evidenza u ta' testimonjanzi irrilevanti għall-persuni akkużati kontrihom.
Prosekutur pubbliku tal-Qorti Distrettwali Zavodskoi ta' Minsk li jittratta l-kawża ta' Khalip Irina, Martselev Sergei, Severinets Pavel, rappreżentanti pendenti tas-soċjetà ċivili. L-akkuża ppreżentata minnu għandha motivazzjoni politika imminenti u hija ksur ċar tal-Kodiċi tal-Proċedura Penali. Hija bbażata fuq klassifikazzjoni żbaljata tal-avvenimanti tad-19 ta' Diċembru 2010, mhux sostnuta b'evidenzi, provi u testimonjanzi tax-xhieda.